Пошук новых форм і падыходаў у рабоце з бацькамі заўсёды з’яўляецца актуальным і найбольш цяжкім у вырашэнні выхаваўчых задач любой установы адукацыі. Педагагічны калектыў гімназіі № 1 Горак стараецца ісці ў нагу з часам, і таму некалькі гадоў назад укараніў у практыку такую форму ўзаемадзеяння, як фестываль сямейнай творчасці, які мае важнае значэнне для гімназіі не толькі ў культурна-эстэтычным, але і ў сацыяльным сэнсе.